|  |  |  |
| --- | --- | --- |
|  |  |  |
| Cēsu iela 31, k-3, 6. ieeja, Rīga, LV-1012, tālr. 67043700, e-pasts nvd@vmnvd.gov.lv, www.vmnvd.gov.lv | | |
| Rīgā | | |

|  |  |
| --- | --- |
| Datums skatāms laika zīmogā Nr. 16-7/20048/2024 | |
| Uz . | Nr. |

|  |
| --- |
| Pēc saraksta |

|  |
| --- |
| Par medicīnisko dokumentu digitalizāciju |

Nacionālais veselības dienests (turpmāk – Dienests) paskaidro, lai nodrošinātu, ka veselības aprūpes profesionāļi var pieņemt datos balstītus lēmums par pacientu ārstēšanas taktiku, kopš 2016.gada veselības nozares dati tiek uzkrāti vienotajā veselības nozares elektroniskajā informācijas sistēmā (turpmāk-E-veselības sistēma)[[1]](#footnote-1).

Šogad, sekmējot medicīnisko dokumentu digitalizāciju, 41 slimnīcai tika novirzīti **6 711 317 EUR,** t.i. 5 411 944 EUR vienreizējais finansējums digitalizācijai un 1 299 373 EUR ikadējais finansējums digitalizācijai, un arī turpmāk ir paredzēts novirzīt papildu finansējumu digitalizācijas risinājumu attīstībai, lai veicinātu iedzīvotāju veselības datu strukturētā formā pilnību un pieejamību E-veselības sistēmā[[2]](#footnote-2).

Normatīvajā regulējumā[[3]](#footnote-3) slimnīcām ir noteikts medicīnisko dokumentu klāsts (t.i. nosūtījums ambulatorā/stacionārā pakalpojuma saņemšanai, izraksts-epikrīze, laboratoriskā izmeklējuma rezultāts), kāds, saņemot digitalizācijas maksājumu, **ir jāievieto E-veselības sistēmā no 2025.gada 1.aprīļa un gadījumā, ja tas netiks nodrošināts, Dienests samaksai par visiem attiecīgajā mēnesī sniegtajam pakalpojumiem (gan ambulatorajiem, gan arī stacionārajiem) piemēros koeficientu 0,9.**

Iepriekš minētā kārtība stāsies spēkā 2025.gada 1.aprīlī. Laikposmā no 2025.gada 1.aprīļa līdz 2025.gada 30.septembrim Dienests aizturēs starpību, kas veidosies starp pilnu maksu par sniegtajiem stacionārajiem un ambulatorajiem veselības aprūpes pakalpojumiem un summu, kas izmaksāta ārstniecības iestādei, piemērojot iepriekš minēto koeficientu, un izmaksās to ārstniecības iestādei brīdī, kad tā uzsāk medicīnisko dokumentu sagatavošanu un ievietošanu E- veselības sistēmā atbilstoši normatīvajiem aktiem par vienotās veselības nozares elektronisko informācijas sistēmu. Ja ārstniecības iestāde līdz 2025.gada 1.oktobrim neuzsāks iepriekš minēto medicīnisko dokumentu sagatavošanu un ievietošanu E-veselības sistēmā, starpība ārstniecības iestādei netiks izmaksāta[[4]](#footnote-4).

Lai radītu kopīgu izpratni par sagaidāmajiem rezultātiem, Dienests skaidro vērtēšanas principus izvirzīto nosacījumu izpildei no 2025.gada 1.aprīļa:

1. **nosūtījumu ambulatorā/stacionārā pakalpojuma saņemšanas digitalizācija**

|  |  |
| --- | --- |
| Ārstniecības iestādēm:   * Nosūtījumus iedzīvotājiem nepieciešamo veselības aprūpes pakalpojumu saņemšanai ārstniecības personām ir jāsagatavo elektroniski; * Ārstniecības iestādes IS risinājumiem nosūtījumu datus jāvar nekavējoties nodot E-veselības sistēmai. | Dienests vērtēs:   * vai ārstniecības iestāde datu nodošanai izmanto ārstniecības iestādes IS risinājumu saskarni ar E-veselības sistēmu datu nodošanai; * vai datu nodošana notiek regulāri, normatīvajos aktos paredzētajā termiņā. |

1. **izraksts-epikrīze digitalizācija**

|  |  |
| --- | --- |
| Ārstniecības iestādēm:   * Izrakstus-epikrīzes par stacionāra un dienas stacionāra pakalpojumiem iedzīvotājiem ārstniecības personām ir jāsagatavo elektroniski; * Ārstniecības iestādes IS risinājumiem nosūtījumu datus jāvar nekavējoties nodot E-veselības sistēma atbilstošā formātā pēc būtības; * Pie izraksta-epikrīzes iesūtīšanas no ārstniecības iestādes IS atbilstošajā laukā jānorada Dienesta Vadības informācijas sistēmas uzskaites dokumenta numuru, kam atbilsts izraksts-epikrīze, ja pakalpojuma maksu sedzis Dienests. | Dienests vērtēs:   * vai ārstniecības iestāde datu nodošanai izmanto ārstniecības iestādes IS risinājumu saskarni ar E-veselības sistēmu datu nodošanai; * vai datu nodošana notiek regulāri, normatīvajos aktos paredzētajā termiņā; * vai izraksta-epikrīzē atbilstošajā laukā ir norādīts Dienesta Vadības informācijas sistēmas uzskaites dokumenta numurs un tās ir iesniegtas atbilstoši Vadības informācijas sistēmā iesniegto dokumentu apjomam. Vērtējums tiks veikts, izmantojot Dienesta pusē izstrādāto risinājumu. |

1. **laboratorisko izmeklējumu rezultātu digitalizācija**

|  |  |
| --- | --- |
| Ārstniecības iestādēm:   * Laboratorisko izmeklējumu rezultātus un ar tiem saistītos nosūtījumu datus (visās laboratorijas pakalpojumu sniegšanas struktūrvienībās) ir jāsagatavo elektroniski; * Ārstniecības iestādes IS risinājumiem Laboratorisko izmeklējumu rezultātu datus atbilstošā formātā jāvar nekavējoties nodot E-veselības sistēmai. | Dienests vērtēs:   * vai ārstniecības iestāde datu nodošanai izmanto ārstniecības iestādes IS risinājumu saskarni ar E-veselības sistēmu datu nodošanai; * vai datu nodošana notiek regulāri, normatīvajos aktos paredzētajā termiņā. |

Dienests atgādina, ka medicīnisko datu digitālā veidā pilnības uzlabošanai, kā nākamais digitalizācijas solis ir paredzēts ambulatoro speciālistu konsultantu slēdzienu pieejamības nodrošināšana.

Apkopojot informāciju par 2024.gada 8 mēnešos E-veselības sistēmā ievietoto medicīnisko dokumentāciju konstatēts, ka līdz 21.10.2024. **E-veselībā ir ielādēti 38 954 izraksti-epikrīzes, kas veido 20% no šajā periodā notikušajām pacientu hospitalizācijām**. Vienlaikus jāatzīmē, ka sistemātiski izraksti – epikrīzes saņemti no 20 slimnīcā, kas ir puses no slimnīcām, kas saņēma digitalizācijas maksājumu.

Vērtējot izrakstu-epikrīžu skaita dinamiku šī gada 8 mēnešos, secināms, ka kopš digitalizācijas maksājuma piešķiršanas E-veselībā ievadīto izrakstu-epikrīžu skaits nav pieaudzis un augustā – pat samazinājies.

|  |  |  |  |  |  |  |  |
| --- | --- | --- | --- | --- | --- | --- | --- |
| Janvāris | Februāris | Marts | Aprīlis | Maijs | Jūnijs | Jūlijs | Augusts |
| 5 197 | 4 432 | 4 266 | 6 939 | 4 578 | 4 282 | 5 161 | 4 099 |

Dienests vērš iestāžu uzmanību, ka piešķirtam maksājumam izvirzīts sasniedzamais rezultāts, kura neizpildes gadījumā normatīvajos aktos ir noteikta atbildības piemērošanas kārtība. Dienests aicina ārstniecības iestādes savlaicīgi veikt savu informācijas sistēmu (turpmāk – IS) risinājumu pielāgošanu, lai nosūtījumu, laboratorisko izmeklējumu rezultātu un izrakstu-epikrīžu datu nodošanu E-veselības sistēmā uzsāktu līdz 2024.gada beigām, tādējādi, paredzot laiku IS kļūdu identificēšanai un novēršanai, un ņemot vērā Dienesta kapacitāti integrāciju akcepttestēšanai!

Vienlaikus jāatzīmē, ka Dienestā notiek darbs pie risinājuma izstrādes automatizētai ikmēneša datu salīdzināšanai starp E-veselības sistēmā ievadītiem medicīniskiem dokumentiem un Vadības informācijas sistēmā norādīto informāciju par pacientiem sniegtiem veselības aprūpes pakalpojumiem, tādējādi efektivizējot E-veselības sistēmā ievadīto datu uzraudzību.

Dienests nosūtīs katrai slimnīcai individuālo vēstuli, kurā informēs par ievadīto izrakstu – epikrīžu skaitu E-veselībā un lūgs sniegt skaidrojumus par plānotām darbībām un to termiņiem medicīnisko dokumentu nodošanai E-veselībā.

Dienests cer uz ārstniecības iestāžu vadītāju un citu atbildīgo speciālistu kompetenci un zināšanām, spēju izprast medicīnisko dokumentu digitalizācijas nozīmīgumu nozarei un nodrošināt izvirzīto medicīnisko dokumentu digitalizācijas mērķu sasniegšanu ātrāk kā plānots, aktīvi veidojot visus ārstniecības personu medicīnisko ierakstus slimnīcu IS digitālos risinājumos!

|  |  |
| --- | --- |
| direktora vietnieks veselības aprūpes administrēšanas jautājumos | Inga Milaševiča |

Ilze Liepiņa

ilze.liepina@vmnvd.gov.lv

Tālr.: 67043751

1. Ministru kabineta 2014.gada 11.marta noteikumu Nr.134 "Noteikumi par vienoto veselības nozares elektronisko informācijas sistēmu" (turpmāk – MK noteikumi Nr.134) 1.1.apakšpunkts [↑](#footnote-ref-1)
2. Ministru kabineta 2024.gada 30.aprīļa noteikumi Nr.276 “Grozījumi Ministru kabineta 2018. gada 28. augusta noteikumos Nr. 555 "Veselības aprūpes pakalpojumu organizēšanas un samaksas kārtība"” anotācijas [↑](#footnote-ref-2)
3. Ministru kabineta 28.08.2018. noteikumu Nr.555 “Veselības aprūpes pakalpojumu organizēšanas un samaksas kārtība” (turpmāk - MK noteikumi Nr.555) 168.1 punkts Dienests, veicot samaksu par ārstniecības iestādes sniegtajiem stacionārajiem un ambulatorajiem veselības aprūpes pakalpojumiem, atbilstoši līgumā ar ārstniecības iestādi noteiktajai kārtībai piemēro koeficientu 0,9 visam attiecīgajā mēnesī sniegto pakalpojumu apjomam, ja ārstniecības iestāde saskaņā ar šo noteikumu [6. pielikuma](https://likumi.lv/doc.php?id=%20301399&version_date=01.01.2025.#piel6) [1.](https://likumi.lv/ta/id/301399#p1) punktu saņem samaksu par veselības aprūpes pakalpojumu digitalizāciju, bet nenodrošina šādu dokumentu sagatavošanu un ievietošanu veselības informācijas sistēmā atbilstoši normatīvajiem aktiem par vienotās veselības nozares elektronisko informācijas sistēmu:

   168.11. nosūtījums ambulatorā/stacionārā pakalpojuma saņemšanai;

   168.12. izraksts-epikrīze;

   168.13. laboratoriskā izmeklējuma rezultāts. [↑](#footnote-ref-3)
4. MK noteikumu Nr.555 281.punkts [↑](#footnote-ref-4)